CELEX: 62010TN0203
Language: et
Date: 2010-04-30 00:00:00
Title: Kohtuasi T-203/10: 30. aprillil 2010 esitatud hagi — Stichting Woonpunt jt versus komisjon

3.7.2010   
            
            
               ET
            
            
               Euroopa Liidu Teataja
            
            
               C 179/51
            
         30. aprillil 2010 esitatud hagi — Stichting Woonpunt jt versus komisjon
   (Kohtuasi T-203/10)
   2010/C 179/87
   Kohtumenetluse keel: hollandi
   
      Pooled
   
   
      Hagejad: Stichting Woonpunt (Beek, Madalmaad), Stichting Com.wonen (Rotterdam, Madalmaad), Woningstichting Haag Wonen (‘s-Gravenhage, Madalmaad), Stichting Woonbedrijf SWS.Hhvl (Eindhoven, Madalmaad) (esindajad: advokaadid E. Henny, T. Ottervanger ja P. Glazener)
   
      Kostja: Euroopa Komisjon
   
      Hageja nõuded
   
   
               —
            
            
               tühistada ELTL artikli 263 alusel komisjoni otsus, mis puudutab olemasolevat abi;
            
         
               —
            
            
               tühistada ELTL artikli 263 alusel komisjoni otsus, mis puudutab uut abi;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad taotlevad komisjoni 15. detsembri 2009. aasta otsuse K(2009) 9963 (lõplik) abimeetmete E 2/2005 ja N 642/2009 (Madalmaad) — olemasolev abi ja eriabi elamuehitusettevõtjate projektidele — kohta tühistamist.
   Hagejad esitavad oma hagi põhjenduseks kaheksa väidet. Väited ja peamised argumendid on identsed kohtuasjas T-202/10: Stichting Woonlinie jt vs. komisjon esitatutega.
   Teise nõude toetuseks esitavad hagejad kolm täiendavat väidet.
   Esiteks rikkus komisjon ELTL artikleid 107 ja 108 ning määrust nr 659/1999 (1), kuna ta pidas taandarenguga linnapiirkondade projektidele antavat abi olemasoleva abikava osaks ning seadis kohustuslikke tingimusi, ilma et oleks järgitud määruses nr 659/1999 sätestatud menetlust.
   Teiseks väidavad hagejad, et komisjon lähtus vääralt sellest, et kohtuotsuse Altmark (2) neljas kriteerium ei ole täidetud, kuna elamuehitusettevõtjate väljavalimiseks ei korraldatud riigihankemenetlust. Komisjon oleks pidanud kontrollima üksnes seda, kas meede ei ole ebatõhus.
   Kolmandaks väidavad hagejad, et komisjon oleks pidanud kontrollima, kas üldist majandushuvi pakkuva teenuse puhul on tegemist liigse hüvitamisega.
   
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).
   
      (2)  Euroopa Kohtu 24. juuli 2003. aasta otsus kohtuasjas C-280/00: Altmark Trans (EKL 2003, lk I-7747).